
 మఫ్టీలోవున్న పోలీసులు ఒకరి మొహంలోకి ఒకరు తెల్లబోతూ చూసుకున్నారు. తాము ఎదురుచూసిన దృశ్యం వేరు. ఇక్కడ ఎదురుపడిన దృశ్యం వేరు. ఏం చేయాలో తోచలేదు. "సారీసర్!" అన్నాడు వారిలో ఒకడు. మౌనంగా బయటకు వెళ్ళిపోయారు.
    24
 కళ్ళు పెరికి వెయ్యబడ్డవారి లిస్ట్ లో మరో విక్టిమ్. ఈమె కూడా స్త్రీయే. ఈమె కూడా ప్రముఖురాలే. విచిత్రమేమంటే ఈసారి ఘాతుకం ఆమె స్వగృహంలోనే జరిగింది. అందమైన కళ్ళున్న స్త్రీలారా? బహుపరాక్! నగరాన్ని విడిచి పారిపోండి. పత్రికలన్నీ ఎలుగెత్తి రాసాయి. ఈ దుర్ఘటనల గురించి చెప్పుకోని మనిషి లేడు. భయపడనివారు లేరు. కొంతమంది నిజంగానే ఊరు విడిచి పారిపోయారు. వయసులోవున్న ఆడవారు, తమకు అందమైన కనులున్నాయని భావించేవారు ఒంటరిగా ఎక్కడికీ బయటకు రావటం లేదు. రేడియోలో, టి.వి.లో, పత్రికల్లో ప్రజలు ముఖ్యంగా స్త్రీలు తీసుకోవలసిన జాగ్రత్తల గురించి నిర్విరామంగా హెచ్చరికలు వెలువడుతున్నాయి. ఈ ప్రకటనలతో ప్రజలు మరీ భయభ్రాంతులైపోతున్నారు. ఒక్క ఊరేకాదు, రాష్ట్రమే కాదు, దేశమంతా గగ్గోలెత్తిపోతున్నది. ప్రపంచంలోని ప్రతి దేశమూకూడా ఈ వార్తలకు చాలా ప్రాముఖ్యతనిచ్చి ప్రచురిస్తున్నాయి. పోలీస్ శాఖ మీద విమర్శల బాణాలు అతి తీవ్రంగా వచ్చి పడుతున్నాయి. పై అధికార్లనుండి, మంత్రిత్వశాఖ నుండీ, ఆఖరికి ముఖ్యమంత్రి నుండి విపరీతంగా ఒత్తిడి వస్తోంది. ఎప్పటికప్పుడు ఆదేశాలందుతున్నాయి.
 
 అనేకమంది కొత్త ఆఫీసర్లు ఇన్ వెస్టిగేషన్సు కోసం నియోగించబడ్డారు. నేరస్థుడ్ని జీవంతో పట్టుకోలేకపోతే కాల్చి వెయ్యటానికి కూడా అధికారాలివ్వబడ్డాయి. రంజిత తల వేడెక్కిపోతోంది. అశ్వనీకుమార్ జాడ తెలియటంలేదు. ప్రఫుల్లకుమార్ ని ఎలా అనుమానించాలో తెలీకుండా వుంది. వసంతకుమార్, డాక్టర్ ప్రద్యుమ్నలమీద అపోహేగాని ఏ ఆధారమూ లభించకుండా వుంది. వసంతకుమార్ కి ఆ యువతితో సంబంధముంది. ఆమెని కలుసుకోవటానికి అప్పుడప్పుడూ అక్కడికి వెళుతూ ఉంటాడు. ఆ యువతి పేరు మనోహరి. ఆమె గురించి ఎంత వాకబు చేసినా చెడు అనేది తెలియరావటం లేదు. ఎలా పరిచయమయిందో ఇద్దరికీ సంబంధం ఏర్పడింది. అవకాశమున్నప్పుడు ఆమె దగ్గరకు వెళ్ళి వస్తూ ఉంటాడు. అతనితో తప్ప ఆమె ఇంకొకరి వంక కన్నెత్తి చూడదు. వీళ్ళిద్దరి సంగతీ ఈ మధ్యనే అతని భార్య రూపవతికి తెలిసింది. అప్పట్నుంచీ ఇద్దరి మధ్యా తీవ్రస్థాయిలో గొడవలు జరుగుతున్నాయి. పోలీసులు వెంటాడిన రోజున వసంతకుమార్, ప్రద్యుమ్నా- ఇద్దరూ ఫ్రెండ్ లీటెర్మ్స్ లోనే కనిపించారు. అప్పట్నుంచీ ఇద్దరి మీదా గట్టి నిఘావేసి వుంచారు. కానీ ఎలాంటి అనుమానాస్పదమైన సంఘటనలూ జరగలేదు. అతి కష్టంమీద రంజిత మాలినీదేవితో మాట్లాడగలిగింది. ఆమె దుఃఖ సముద్రంలో జీవితంమీద విరక్తిలో మునిగిపోయి వుంది. తన ఘాతుకం గురించి ఎటువంటి వివరాలు ఇవ్వలేకపోయింది. గొంతు గుర్తు పడతారా అంటే పట్టలేనంది. చివరకు ఒకే ఒక పాయింటు చెప్పగలిగింది. తన కారు తగిలి యాక్సిడెంట్ కి గురికాబోతున్న అంధురాలయిన యువతిని రక్షించిన వ్యక్తే ఈ కిరాతకుడు అన్న అనుమానాన్ని వ్యక్తం చేసింది. ఈ అనుమానం నిజమే అయి వుంటుందా? అయి వుంటే ఆ అంధురాలి మీద అంత కారుణ్యం చూపించిన వ్యక్తి ఇంకో స్త్రీని అమానుషంగా అంధురాల్ని చేసి వెయ్యటమేమిటి?
    * * *
 మనోజ్ఞ గ్యాస్ స్టవ్ దగ్గర నిలబడి వంట చేసుకుంటోంది. స్కూల్ నుంచి వచ్చి అరగంటకు పైగా అయింది. అసలు వండుకోబుద్ధి కాలేదు. కొంతసేపలా కుర్చీలో స్థబ్దుగా కూర్చుండిపోయింది. పుట్టినప్పట్నుంచీ ఈ క్షణం వరకూ కనిపించని ప్రపంచాన్ని ఊహించుకుంటూ, రంగు రంగుల స్వప్నాలతో అలంకరించుకుంటూ గడిపిన జీవితం. ఎప్పుడూ ఊహలే. తన ప్రతి కదలిక, చేష్ట ఊహమీదే ఆధారపడి ముందుకు సాగిపోతోంది. తాను తినే అన్నం, అందులో ఉపయోగించే కూరలు, దినుసులు ఎలా వుంటాయో, వాటి నిజరూప మేమిటో తెలియదు. తన ఊహలో వాటిరూపం ఓ విధంగా స్థిరపడి ఉంటుంది. ఆ స్థిరపడిన రూపాన్నే నిజమని అనుకుంటూ వుంటుంది. ఇదంతా భ్రమ. వాటి అసలు రూపం వేరే వుంటుంది. అది తనకు శాశ్వతంగా తెలీదు. తన ఊహలే తనకు తెలిసిన సత్యాలు. ఒక్కోసారి బ్రతుకంటే విరక్తి పుడుతుంది. ఎందుకు? ఎవరికోసం ఈ మనుగడ? ఓ సంతోషంలేదు. థ్రిల్ లేదు. స్పందన లేదు. అందుకే తిండికూడా తినాలనిపించదు. అతను...! తన మీద ఎవరో జులాయికోరు అఘాయిత్యం చెయ్యబోతే రక్షించిన వ్యక్తి... ఎప్పుడన్నా వస్తాడు. అయిదారు నిముషాలు చల్లగా మాట్లాడి వెళ్ళిపోతాడు. అతను మాట్లాడుతూంటే, అతను ప్రక్కన కొన్ని క్షణాలు చాలా అపురూపంగా, అద్భుతంగా ఉంటాయి. తనలో ఏదో చెప్పరాని పరవశం. అతని కంపెనీ ఇంకా ఇంకా కావాలనిపిస్తుంది. కాని అతను ఎక్కువసేపు ఉండడు. ఐదారు నిమిషాలు... అంతే... కొంచెం మాట్లాడి, ఎవరో తరుముకు వస్తూన్నట్లు వెళ్లిపోతాడు. తన మనసులోని భావాలు అతనికెప్పుడూ చెప్పలేదు. చెబితే అతను రాడేమోననే, ఆ కొద్దిక్షణాల అనుభూతి కూడా దక్కదేమో ననే భయం. అతనికి తెలీకుండా ఒకే ఒక్క చిలిపి పని చేసింది. తన దగ్గర ఉన్న టూ ఇన్ వన్ లో అతని వాయిస్ రికార్డ్ చేసేసుకుంది. ఏమీ తోచనప్పుడల్లా ఆ క్యాసెట్ ఆన్ చేసుకుని వింటూ ఆనందిస్తూ ఉంటుంది. మనోజ్ఞ వంట చేసుకుంటూ కాలక్షేపం కోసం దగ్గరలోనే ట్రాన్సిస్టర్ పెట్టుకుంటుంది.

 maftilovunna poliisulu okari mohamloki okaru tellabothu chusukunnaru. taamu eduruchusina drushyam vaeru. ikkada edurupadina drushyam vaeru. yem cheyalo thochaledu. "sarisar!" annadu vaarilo okadu. mounamgaa bayataku vellipoyaaru.
    24
 kallu periki veyyabaddavaari list loo maro wictim. eeme kuudaa streeye. eeme kuudaa pramukhuraale. vichitramemante eesaari ghaatukam aame swagruhamlone jarigindi. andamaina kallunna strilara? bahuparak! nagaraanni vidichi paripondi. patrikalannee elugetti rasai. ee durghatanala gurinchi cheppukoni manishi ledu. bhayapadanivaaru leru. kontamandi nijamgaane ooru vidichi paaripoyaaru. vayasulovunna aadavaaru, tamaku andamaina kanulunnayani bhaavinchevaaru ontarigaa ekkadiki bayataku ravatam ledu. radiolo, ti.vi.loo, patrikallo prajalu mukhyamgaa streelu teesukovalasina jaagrattala gurinchi nirviraamamgaa heccharikalu veluvadutunnaayi. ee prakatanalatho prajalu mari bhayabhraantulaipotunnaa. okka oorekaadu, rashtrame kaadu, deshamanta gaggolettipotunnada. prapanchamloni prati desamukuda ee vaartalaku chala praamukhyatanichi prachuristunnaayi. polies saakha meeda vimarsala baanaalu athi teevramgaa vachi padutunnaayi. pai adhikaarlanundi, mantritvasaakha nundi, aakhariki mukhyamantri nundi vipareetamgaa ottidi vastondi. eppatikappudu aadesaalandutunnaayi.
 
 anekamandi kotta aafisarlu in vestigationsu kosam niyoginchabaddaaru. nerasthudni jeevamtho pattukolekapothe kaalchi veyyataaniki kuudaa adhikaaraalivvabaddaayi. ranjita tala vedekkipotondi. ashwaneekumar jaada teliyatamledu. prafullakumar ni ela anumaaninchaalo telikunda vundi. vasantakumar, dactor pradyumnalameeda apohegaani e aadhaaramuu labhinchakunda vundi. vasantakumar ki aa yuvatitho sambandhamundi. aameni kalusukovataniki appudappuduu akkadiki velutuu untaadu. aa yuvati paeru manohari. aame gurinchi entha vaakabu chesina chedu anedi teliyaravatam ledu. ela parichayamayindo iddarikee sambandham erpadindi. avakaasamunnappudu aame daggaraku velli vastuu untaadu. athanitho tappa aame inkokari vanka kannetti chudadu. veelliddari sangatee ee madhyane athani bharya roopavatiki telisindi. appatnunchii iddari madhya teevrasthaayilo godavalu jarugutunnaayi. poliisulu ventaadina rojuna vasantakumar, pradyumna- iddaruu frend leaterms lone kanipinchaaru. appatnunchii iddari meeda gatti nighavesi vunchaaru. cony elanti anumaanaaspadamaina sanghatanaluu jaragaledu. athi kashtammeeda ranjita maalineedevitoe matladagaligindi. aame duhkha samudramlo jeevitammeeda viraktilo munigipoyi vundi. tana ghaatukam gurinchi etuvanti vivaraalu ivvalekapoyindi. gontu gurtu padatara ante pattalenandi. chivaraku oke oka paayintu cheppagaligindi. tana kaaru tagili accident ki gurikabotunna andhuraalayina yuvatini rakshinchina vyakte ee kiratakudu anna anumaanaanni vyaktam chesindi. ee anumanam nijame ayi vuntundaa? ayi vunte aa andhuraali meeda anta kaarunyam chuupinchina vyakti inko streeni amaanushamgaa andhuraalni chesi veyyatamemiti?
    * * *
 manogna gyas stav daggara nilabadi vanta chesukuntondi. scool nunchi vachi aragantaku paiga ayindi. asalu vandukobuddhi kaaledu. kontasepala kurcheelo sthabdugaa koorchundipoyindi. puttinappatnunchi ee kshanam varakuu kanipinchani prapanchaanni oohinchukuntu, rangu rangula swapnaalatho alankarinchukuntu gadipina jeevitam. eppuduu oohale. tana prati kadalika, cheshta oohameede aadhaarapadi munduku sagipotondi. taanu tine annam, andulo upayoginche kuuralu, dinusulu ela vuntayo, vaati nijaroopa memito teliyadu. tana oohalo vaatiroopam oo vidhamgaa sthirapadi untundi. aa sthirapadina roopaanne nijamani anukuntu vuntundi. idantaa bhrama. vaati asalu roopam vere vuntundi. adhi tanaku saasvatamgaa teleedu. tana oohale tanaku telisina satyaalu. okkosari bratukante virakti pudutundi. enduku? evarikosam ee manugada? oo santoshamledu. thrill ledu. spandana ledu. anduke tindikuda tinaalanipinchadu. atanu...! tana meeda evaro julayikoru aghaayityam cheyyabothe rakshinchina vyakti... eppudanna vastaadu. ayidaru nimushaalu challaga matladi vellipotaadu. atanu matladutunte, atanu prakkana konni kshanaalu chala apuruupamgaa, adbhutamgaa untaayi. tanalo edho chepparaani paravasam. athani company inka inka kaavaalanipistundi. kaani atanu ekkuvasepu undadu. aidaaru nimishaalu... anthe... konchem matladi, evaro tarumuku vastuunnatlu vellipotaadu. tana manasuloni bhaavaalu atanikeppuduu cheppaledu. chebithe atanu rademonane, aa koddikshanaala anubhooti kuudaa dakkademo nane bhayam. ataniki telikunda oke okka chilipi pani chesindi. tana daggara unna too in van loo athani vais recard chesesukundi. emi thochanappudalla aa casset aan chesukuni vintuu aanandistuu untundi. manogna vanta chesukuntu kalakshepam kosam daggaralone trancister pettukuntundi.